Устройства с висок коефициент на запълване/за непрекъснато предаване
Обхваща радиоустройства, които се основават на предаване с малко закъснение и висок коефициент на запълване.
Тези устройства обикновено се използват за лични системи за безжичен стрийминг на аудио и мултимедийно съдържание, използвани за комбинирани предавания на аудио/видео и на сигнали за синхронизация на аудио/видео, мобилни телефони, системи за развлечение в дома или автомобила, безжични микрофони, безжични високоговорители, безжични слушалки, носени от човек радиоустройства, спомагателни слухови устройства, устройства за слухов мониторинг, безжични микрофони за концерти или други сценични представления и аналогови FM предаватели с ниска мощност.
Индуктивни устройства
Обхваща радиоустройствата, които използват магнитни полета със системи с индукционен контур за близкополева комуникация, и приложенията за радиоопределяне.
Това обикновено включва автомобилни имобилайзери, устройства за идентификация на животни, алармени системи, откриване на кабели, управление на отпадъци, определяне на самоличност, безжични гласови връзки, контрол на достъпа, датчици за разстояние и датчици за метал, охранителни системи, както и радиочестотни индуктивни охранителни системи, предаване на данни към преносими устройства, автоматично разпознаване на предмети, безжични системи за управление и системи за автоматично събиране на пътни такси.
Устройства с нисък коефициент на запълване/ висока надеждност
Обхваща радиоустройствата, които се основават на ниска като цяло степен на използване на спектъра и правила за достъп до спектъра с нисък коефициент на запълване, за да се гарантира достъп до спектъра и предаване с висока надеждност в споделените радиочестотни ленти.
Те обикновено се използват за алармени системи, които изпращат от отдалечено местоположение чрез радиовръзка предупреждение за опасност, и за алармени системи за социални нужди за осигуряване на надеждна връзка на хора, изпаднали в беда.
Устройства за снемане на медицински данни
Обхваща предаването на негласови данни от и към неимплантируеми медицински изделия за проследяване, диагностициране и лечение на пациенти в здравни заведения или в домовете им, предписано от надлежно оправомощени здравни специалисти.
Устройства за PMR446
Обхваща ръчно преносимо оборудване (без базови станции или ретранслатори) носено от човек или ръчно задействано, което използва вградени антени само с цел да се постигне максимално споделяне и да се сведат до минимум смущенията.
Устройствата за PMR446 функционират в режим на равноправен достъп на къси разстояния и не могат да се използват като част от инфраструктурна мрежа, нито като ретранслатори.
Устройства за радиоопределяне
Обхваща радиоустройства за определяне на позиция, скорост и/или други характеристики на даден обект, или за получаване на информация относно тези параметри.
Оборудването за радиоопределяне обикновено извършва измервания за получаване на тези характеристики.
Устройствата за радиоопределяне изключват всякакви радиовръзки „от точка до точка“ или „от точка до множество точки“.
Устройства за радиочестотна идентификация (RFID)
Обхваща радиокомуникационни системи на основата на електронен етикет/запитващо устройство, състоящи се от i) радиоустройства (електронни етикети), прикрепени към одушевени или неодушевени обекти, и ii) предавателно-приемащи устройства (запитващи устройства), които задействат етикетите и получават обратно данни.
Обичайните приложения включват проследяване и идентифициране на обекти, например за целите на електронното наблюдение на артикули (EAS) и за събиране и предаване на данни за обектите, към които са прикрепени етикетите, които от своя страна могат да са без батерии или да се захранват частично или изцяло с батерии.
Отговорите на електронния етикет се валидират от запитващото устройство и се предават на неговата приемаща система.
Официален вестник на Европейския съюз
Обхваща радиокомуникационни системи, които дават възможност на лица с увреден слух да подобрят слуховите си възприятия.
Инсталираните системи обикновено включват един или повече радиопредаватели и един или повече радиоприемници.
BG
Спомагателни слухови устройства (ALD)
L 29/20
Активни медицински изделия за имплантиране Обхваща частта за радиовръзка на активните имплантируеми медицински изделия, които са предназначени да бъдат изцяло или частично поставени по хирургичен или медикаментозен път в човешкото тяло или в тялото на животно, и където е приложимо, техните периферни устройства.
Активните имплантируеми медицински изделия са определени в Директива 90/385/ЕИО на Съвета (1).
10.2.2022 г.